title: 2012/562/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2010 година#Резолюция на Европейския парламент от 10 май 2012 година съдържащa забележките, които са неразделна част от решението относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2010 година

text:
               17.10.2012

               BG

               Официален вестник на Европейския съюз

               L 286/141

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2010 година
   (2012/562/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Центъра за преводи за органите на Европейския съюз за финансовата 2010 година,

               —

               като взе предвид доклада на Сметната палата относно окончателните годишни отчети на Центъра за преводи за органите на Европейския съюз за финансовата 2010 година, придружен от отговорите на Центъра (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 2965/94 на Съвета от 28 ноември 1994 година относно създаване на Център за преводи за органите на Европейския съюз (3), и по-специално член 14 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0125/2012),

               1.

               Освобождава от отговорност директора на Центъра за преводи за органите на Европейския съюз във връзка с изпълнението на бюджета на Центъра за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 117.

      (2)  ОВ L 248, 16.9.2002 г., стр. 1.

      (3)  ОВ L 314, 7.12.1994 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържащa забележките, които са неразделна част от решението относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Центъра за преводи за органите на Европейския съюз за финансовата 2010 година,

                  —

                  като взе предвид доклада на Сметната палата относно окончателните годишни отчети на Центъра за преводи за органите на Европейския съюз за финансовата 2010 година, придружен от отговорите на Центъра (1),

                  —

                  като взе предвид препоръката на Съвета от 21 февруари 2012 г. (06083/2012 – C7-0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 2965/94 на Съвета от 28 ноември 1994 година относно създаване на Център за преводи за органите на Европейския съюз (3), и по-специално член 14 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол (A7-0125/2012),

                  A.

                  като има предвид декларацията на Сметната палата, че е получила достатъчна увереност, че годишните отчети на Центъра за преводи за органите на Европейския съюз („Центъра“) за финансовата 2010 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2011 г. Парламентът освободи директора на Центъра от отговорност във връзка с изпълнението на неговия бюджет за финансовата 2009 година (5) и като има предвид, че в резолюцията, придружаваща решението за освобождаване от отговорност, Парламентът, наред с другото, призова Центъра:

                              —

                              да доразвие оценката на неговите резултати чрез подобряване на връзките между стратегическите дейности и мерките, предвидени в неговата годишна работна програма, както и чрез преразглеждане на показателите за наблюдение на неговото изпълнение, с цел изпълняване на критериите за конкретни, измерими, постижими, реалистични и срочни цели (SMART),

                              —

                              да предприеме по-ефективни мерки за отстраняване на неговия все по-голям излишък; през 2009 г. излишъкът възлизаше на 24 000 000 EUR, докато през 2008 г. той беше 26 700 000 EUR, през 2006 г. –16 900 000 EUR, през 2005 г. –10 500 000 EUR и през 2004 г. –3 500 000 EUR,

                              —

                              да информира органа по освобождаване от отговорност за мерките, предложени за постигане на ефективно функциониране на счетоводната система ABAC;

                  В.

                  като има предвид, че окончателният бюджет на Центъра за 2010 г. беше 55 928 077 EUR, в сравнение с 62 630 000 EUR през 2009 г., което представлява намаление с 11,98 %;

                  Г.

                  като има предвид, че през 2010 г. беше постигнат най-голям обем на писмените преводи от създаването на Центъра досега, което представлява увеличение с 20,1 % на броя преведени страници в сравнение с 2009 г.,

         Бюджетно и финансово управление

                  1.

                  Отбелязва, че въз основа на годишния доклад за дейността на Центъра и неговите годишни отчети за финансовата 2010 година първоначалният бюджет на Центъра от 48 100 000 EUR беше променен посредством два коригиращи бюджета; признава по-специално, че двата коригиращи бюджета бяха насочени към постигането на две цели:

                              —

                              бюджетният излишък от предходни години в размер на 24 000 000 EUR да бъде включен, за да се платят вноските на работодателите за пенсионно осигуряване към Комисията за периода 1998—2009 г., възлизащи на обща сума от 18 400 000 EUR, както и да се възстановят средства на най-големия клиент на Центъра от агенциите – Службата за хармонизация във вътрешния пазар, с финансов резултат от 6 121 255 EUR за 2009 г.,

                              —

                              бюджетът да се балансира със сумата от 8 000 000 EUR, след значително увеличение на средствата в прогнозите на клиентите.

                  2.

                  Отбелязва от годишния доклад за дейността на Центъра, че поради по-големия общ брой страници, преведени през 2010 г., приходите на Центъра са нараснали до 51 200 000 EUR през 2010 г., което представлява увеличение от 13,71 % в сравнение с 2009 г.; също така отбелязва от този доклад, че изпълнението на разходите на Центъра е нараснало до 43 040 000 EUR, т.е. 86,79 % от бюджетните кредити, което представлява увеличение от 18,27 % в сравнение с 2009 г.

                  3.

                  Припомня, че съгласно член 10 от учредителния Регламент (ЕО) № 2965/94 приходите и разходите на Центъра, заложени в неговия бюджет, трябва да бъдат балансирани; отбелязва, че за финансовата 2010 година Центърът е натрупал излишък в размер на 24 000 000 EUR, останал от 2009 г.; все пак отбелязва, че Центърът успя да намали горепосочения излишък до 9 200 000 EUR основно чрез прехвърляне на средства към пенсионната схема на Съюза и възстановяване на средства на своите клиенти; освен това признава, че според Центъра през 2011 г. управителният съвет е решил да използва тези 9 200 000 EUR за създаването на резерв за извънредни инвестиции (4 300 000 EUR) и резерв за стабилизиране на цените (4 900 000 EUR).

                  4.

                  Приветства решаването на дълго проточилия се спор между Центъра и Комисията по въпроса за вноските на работодателя към пенсионната схема на Съюза.

                  5.

                  Приветства гореспоменатото решение на управителния съвет, прието през 2011 г., за създаване на резерв от 4 300 000 EUR за инвестиции в програмата e-CDT, която предстои да бъде осъществена през 2012—2013 г., и резерв от 4 900 000 EUR за стабилизиране на цените, с цел компенсиране на евентуалния спад в приходите поради очакваното намаление на поръчките за преводи от клиентите на Центъра.

                  6.

                  Приветства факта, че вследствие на искането на органа по освобождаване от отговорност окончателните отчети на Центъра за финансовата 2010 година бяха публикувани на интернет страницата на Центъра.

         Процедури за възлагане на обществени поръчки

                  7.

                  Призовава Центъра да осигури съответствие с разпоредбите на член 60 от Финансовия регламент, като вземе решения за финансиране на оперативните разходи; по-специално призовава Центъра да установи по-строг контрол в процеса на планиране на обществените поръчки;

                  8.

                  Отбелязва от годишния доклад за дейността на Центъра, че Центърът е стартирал две нови процедури за предоставяне на услуги по писмен превод/ редакция на текстове в областта на железопътния и морския транспорт.

                  9.

                  Отбелязва също така, че са подписани общо 47 рамкови договора.

         Човешки ресурси

                  10.

                  Признава, че член 45 от неговия правилник за персонала не е спазен, защото осем служители с по-голям брой точки не са повишени, а някои други служители със същата степен са повишени, тъй като в окончателното решение за повишение на служителите са включени допълнителни дискреционни елементи; отбелязва изявлението на Центъра, че службата за вътрешен одит призна, че решенията относно кариерата и повишаването в степен на длъжностни лица и срочно наети служители, приети от управителния съвет на 7 февруари 2008 г., бяха подложени на тълкуване и че след окончателната оценка на службата за вътрешен одит относно „повишаването в степен на служители“ от месец септември 2010 г. Центърът адаптира своето тълкуване в съответствие с това на службата за вътрешен одит, а допълнителните критерии, използвани преди това за повишението, бяха отхвърлени.

                  11.

                  Освен това, отбелязва от годишния доклад за дейността на Центъра, че през 2010 г. Центърът е провел 22 процедури за подбор на срочно и договорно наети служители, както и 2 конкурса за щатни длъжности.

                  12.

                  Отбелязва, че Центърът въведе услугата за професионална ориентация, с цел откриване на възможности за служителите и допринасяне за тяхната мобилност или професионална ориентация.

         Изпълнение

                  13.

                  Приветства подобряването на услугите на Центъра по отношение на количеството на преводите за институциите на Съюза в сравнение с 2009 г., и по-специално увеличаването на броя преведени документи с 20,1 %, като същевременно бюджетът на Центъра е намален с 11,98 % спрямо предходната година.

                  14.

                  Отбелязва въз основа на годишния доклад за дейността на Центъра, че през 2010 г. са подписани споразумения с шест нови клиента, т.е. съвместните предприятия ARTEMIS, ENIAC, ИИЛ и ГКВ, Европейската служба за подкрепа в областта на убежището и Агенцията за сътрудничество между регулаторите на енергия и са установени първи контакти с Европейския банков орган, Европейския орган за ценни книжа и пазари и Европейския орган за застраховане и професионално пенсионно осигуряване.

                  15.

                  Отбелязва от годишния доклад за дейността на Центъра, че през финансовата 2010 година около 55 % от всички преведени страници са били възложени на външни изпълнители; освен това отбелязва от годишния доклад за дейността на Центъра, че през 2010 г. Центърът е предприел мерки за подобряване на управлението на работния поток от писмени преводи чрез обединяване на отдела за управление на търсенето и отдела за управление на преводите от преводачи на свободна практика; по-специално признава, че е приключило външно проучване за определяне на съотношението между документите, превеждани от Центъра, и тези, които се възлагат на външни изпълнители, както и че използваният от Центъра модел на изчисление е одобрен.

                  16.

                  Приветства усилията на Центъра за подобряване на качеството на преводите; подчертава факта, че до края на 2010 г. бяха приключени 17 терминологични проекта, което подобри терминологичната база данни; подкрепя Центъра за организирането на мероприятия за обучение на преводачи, което спомага за подобряване на тяхната производителност.

                  17.

                  Призовава Центъра да анализира текущия поток от данни и инструментите, използвани за планиране на бюджета, както и да установи контрол; в тази връзка отбелязва, че планирането на бюджета на Центъра се основава на екселски таблици и ръчни или основани на системите проверки на данните, които могат да доведат до грешки при изчисленията и до неправилно планиране на разходите, като в крайна сметка окажат неблагоприятно влияние върху ценообразуването на Центъра.

                  18.

                  Насърчава Центъра да приложи минимални изисквания за прогнозната информация и да засили сътрудничеството и обмена на информация за прогнозите с избрани клиенти, за да се избегне надценяване на разходите и цените.

         Вътрешен одит

                  19.

                  Отбелязва, че към 31 декември 2010 г. все още не бяха изпълнени 12 „много важни“ препоръки на службата за вътрешен одит; изразява загриженост за забавеното изпълнение на седем от тези препоръки; по-специално признава, че тези закъснения са свързани със следните по-важни въпроси:

                              —

                              качеството на прогнозата на клиентите,

                              —

                              оповестяването на информация за финансовата 2008 година,

                              —

                              оценката на системата за вътрешен контрол,

                        следователно призовава Центъра да обясни тези закъснения на органа по освобождаване от отговорност и да коригира това положение.

                  20.

                  Отбелязва, че от 12-те „много важни“ препоръки на службата за вътрешен одит Центърът отхвърли препоръката за финансовата отчетност; призовава Центъра да информира органа по освобождаване от отговорност относно причините за това решение.

                  21.

                  Отбелязва, че службата за вътрешен одит проведе одит „Бюджетиране на разходите“, приключи последващ одит на „управлението на човешките ресурси“ и на „прилагането на стандартите за вътрешен контрол“ и извърши оценка на риска в областта на информационните технологии.

                  22.

                  Отбелязва въз основа на годишния доклад за дейността на Центъра, че окончателният доклад на службата за вътрешен одит относно последващия одит разкри, че са отправени 41 препоръки, 29 препоръки все още са в процес на изпълнение, 10 препоръки са изпълнени и 2 са частично изпълнени или не са приети.

                  23.

                  Признава, че структурата за вътрешен одит проведе официални консултантски дейности в следните области:

                              —

                              предоставяне на консултации за оптимизиране на организационната структура и свързаното с това намаляване на разходите,

                              —

                              координация на процедурата по оценката на риска в областта на информационните технологии,

                              —

                              подпомагане и консултиране във връзка с годишната процедура за управление на риска на Центъра,

                              —

                              подкрепа и насоки за дейността във връзка с качеството на одита.

                  24.

                  Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

                  25.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (6) относно резултатите от дейността, финансовото управление и контрола на агенциите.

         (1)  ОВ C 366, 15.12.2011 г., стр. 117.

         (2)  ОВ L 248, 16.9.2002 г., стр. 1.

         (3)  ОВ L 314, 7.12.1994 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 250, 27.9.2011 г., стр. 125.

         (6)  Приети текстове, P7_TA(2012)0164 (вж. страница 388 от настоящия брой на Официален вестник).

      ПРИЛОЖЕНИЕ

         ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

                  Център за преводи за органите на Европейския съюз

                  2006 г.

                  2007 г.

                  2008 г.

                  2009 г.

                  Изпълнение

                  n.a.

                              —

                              Целите и показателите за изпълнението често не са измерими

                              —

                              Отбелязва, че през 2007 г. Центърът е възстановил 9 300 000 EUR на свои клиенти

                              —

                              Подобрения в ИТ (FLOSYSWEB)

                              —

                              Отбелязва, че през 2008 г. Центърът е възстановил 11 450 000 EUR на своите клиенти

                  Все пак призовава Центъра да доразвие оценката на неговите резултати чрез подобряване на връзките между стратегическите дейности и мерките, предвидени в неговата работна програма, както и чрез преразглеждане на показателите за наблюдение на неговото изпълнение, с цел изпълняване на критериите за конкретни, измерими, постижими, реалистични и срочни цели (SMART)

                  Бюджетно и финансово управление

                  n.a.

                  Процесът на планиране следва да установи ясна и последователна връзка между поставените цели и използването на бюджетните ресурси, необходими за тяхното постигане

                              —

                              Изисква от Центъра да вземе по-ефективни мерки, за да отстрани този все по-увеличаващ се излишък → 2008 г.: 26 700 000 EUR; 2006 г.: 10 500 000 EUR

                              —

                              Призовава Комисията да проучи обхвата на паричните наличности: 48 405 006 EUR

                              —

                              Изисква от Центъра в бъдеще да предоставя на клиентите си услуги на разходопокривен принцип

                              —

                              Призовава Центъра систематично да прилага член 8.2 от своя Финансов регламент, в който се посочва, че „бюджетните кредити за поети задължения покриват цялата стойност на правните задължения, поети през текущата финансова година“

                              —

                              Призовава Центъра да предприеме по-ефективни мерки за отстраняване на този все по-увеличаващ се излишък, който се дължи главно на липсата на точност в прогнозите за заявки за писмени преводи, подавани от клиентите на Центъра

                  Човешки ресурси

                              —

                              Слабости в процедурите по набиране на персонал: няма писмени доказателства за правилата, прилагани за оценка на документите на кандидатите

                              —

                              Конфликтът между Центъра и Комисията за дела на работодателя в осигурителните вноски на служителите не е решен

                  n.a.

                              —

                              Центърът следва да планира по-реалистично и ефективно своите процедури по назначаване на служители, за да може да спазва сроковете и да посреща всички нужди, свързани с увеличаването на персонала на Центъра (в количествено и качествено отношение)

                              —

                              Конфликтът между Центъра и Комисията за дела на работодателя в осигурителните вноски на служителите не е решен

                              —

                              Призовава Центъра да включи информация за чувствителни функции в длъжностните характеристики и да гарантира посочването на всички въведени проверки за намаляване на риска

                              —

                              Насърчава Центъра да актуализира правилата за прилагане във връзка с обучението и да определи нови срокове за това

                  Вътрешен одит

                  n.a.

                  n.a.

                  n.a.

                  Призовава Центъра да разработи подробна писмена процедура, определяща ролите, сроковете и работните задачи, свързани с изготвянето, заверяването и осчетоводяването на платежни нареждания за услуги, извършени за клиенти


title: 2011/767/ЕС: Решение на Съвета от 27 октомври 2011 година за сключване на Споразумението под формата на размяна на писма между Европейския съюз и Нова Зеландия в съответствие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз#Споразумение под формата на размяна на писма между Европейския съюз и Нова Зеландия в съответствие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз

text:
               30.11.2011

               BG

               Официален вестник на Европейския съюз

               L 317/2

         РЕШЕНИЕ НА СЪВЕТА
   от 27 октомври 2011 година
   за сключване на Споразумението под формата на размяна на писма между Европейския съюз и Нова Зеландия в съответствие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз
   (2011/767/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 29 януари 2007 г. Съветът упълномощи Комисията да започне преговори с някои други членове на Световната търговска организация съгласно член XXIV, ал. 6 от Общото споразумение за митата и търговията (ГАТТ) от 1994 г. в процеса на присъединяването на Република България и на Румъния към Европейския съюз.

               (2)

               Комисията проведе преговори в рамките на приетите от Съвета указания за водене на преговорите.

               (3)

               Преговорите приключиха и на 7 септември 2010 г. бе парафирано Споразумението под формата на размяна на писма между Европейския съюз и Нова Зеландия в съответствие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз (наричано по-долу „споразумението“).

               (4)

               Споразумението бе подписано от името на Съюза на 28 април 2011 г. при условие за сключването му на по-късна дата в съответствие с Решение 2011/255/ЕС на Съвета (1).

               (5)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейския съюз и Нова Зеландия в съответствие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз (наричано по-долу „споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да извърши(ат) от името на Съюза нотификацията, предвидена в споразумението (2).
   Член 3
   Настоящото решение влиза в сила в деня на приемането му.

      Съставено в Люксембург на 27 октомври 2011 година.

            За Съвета

            Председател

         J. MILLER

      (1)  ОВ L 110, 29.4.2011 г., стр. 12.

      (2)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.

      СПОРАЗУМЕНИЕ
      под формата на размяна на писма между Европейския съюз и Нова Зеландия в съответствие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз
      Уважаеми господине,
      Вследствие на преговорите в съотвествие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на списъците на Република България и на Румъния в процеса на присъединяването им към Европейския съюз имам честта да предложа следното:

                  1.

                  Европейският съюз включва в списъка си за митническата територия на ЕС-27 отстъпките, които се съдържат в списъка на ЕС-25, със следните изменения:

                              добавяне на 400 тона (кланично тегло) към разпределението за Нова Зеландия по тарифна квота на ЕС „меса от животни от рода на овцете или козите, пресни, охладени или замразени“, като се запазва досегашната ставка от 0 % в рамките на квотата;

                              създаване на erga omnes разпределение от 200 тона (кланично тегло) по тарифна квота на ЕС „меса от животни от рода на овцете или козите, пресни, охладени или замразени“, като се запазва досегашната ставка от 0 % в рамките на квотата;

                              адаптиране на тарифна квота на ЕС „живи животни от рода на овцете, различни от расови за разплод“, която е със ставка от 10 % в рамките на квотата, като се заличава разпределението от 1 010 тона (Румъния) и разпределението от 4 255 тона (България);

                              адаптиране на тарифна квота на ЕС „меса от животни от рода на овцете или козите, пресни, охладени или замразени“, която е със ставка от 0 % в рамките на квотата, като се заличава разпределението от 75 тона (Румъния) и разпределението от 1 250 тона (България);

                              промяна в списъка на ЕС в рамките на СТО на определението за тарифна квота на ЕС „висококачествено говеждо месо“ в размер на 1 300 тона на „висококачествено месо от животни от рода на едрия рогат добитък, прясно, охладено или замразено. Държава доставчик: Нова Зеландия. Ползването на тази квота зависи от спазването на условията, установени в съответните разпоредби на ЕС“.

                  2.

                  Европейският съюз заменя също така определението за висококачествено говеждо месо в регламентите на Европейския съюз за прилагане на посочената квота със следното: „Подбрани разфасовки говеждо месо от бикове или юници, отгледани изключително на паша, чиито трупове не тежат повече от 370 килограма. Кланичните трупове се класифицират като „A“, „L“, „P“, „T“ или „F“, почистени са така, че дебелината на мазнината да достига клас „Р“ или по-нисък, и принадлежат в зависимост от мускулите към клас 1 или 2 в съответствие с класификационната система на кланичните трупове, управлявана от New Zealand Meat Board’“.

                  3.

                  Нова Зеландия приема подхода на Европейския съюз за изравняване на тарифните квоти като начин за адаптиране на задълженията по ГАТТ на държавите от ЕС-25 и тези на Република България и на Румъния след неотдавнашното разширяване на Европейския съюз.

                  4.

                  Консултации по посочените по-горе въпроси могат да бъдат провеждани по всяко време по искане на една от страните.

            Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение заедно ще представляват споразумение под формата на размяна на писма между Европейския съюз и Нова Зеландия (наричано по-долу „споразумението“).
      Европейският съюз и Нова Зеландия се нотифицират взаимно за приключването на вътрешните процедури, необходими за влизането в сила на споразумението. Споразумението влиза в сила 14 дни след датата на получаване на последната нотификация.
      Моля, приемете, уважаеми господине, моите най-дълбоки почитания.

            За Европейския съюз

      Уважаеми господине,
      Имам честта да потвърдя получаването на Вашето писмо от днешна дата със следния текст:
      „Вследствие на преговорите в съотвествие с член XXIV, ал. 6 и член XXVIII от Общото споразумение за митата и търговията (ГАТТ) от 1994 г. във връзка с изменението на списъците на Република България и на Румъния в процеса на присъединяването им към Европейския съюз имам честта да предложа следното:

                  1.

                  Европейският съюз включва в списъка си за митническата територия на ЕС-27 отстъпките, които се съдържат в списъка на ЕС-25, със следните изменения:

                              добавяне на 400 тона (кланично тегло) към разпределението за Нова Зеландия по тарифна квота на ЕС „меса от животни от рода на овцете или козите, пресни, охладени или замразени“, като се запазва досегашната ставка от 0 % в рамките на квотата;

                              създаване на erga omnes разпределение от 200 тона (кланично тегло) по тарифна квота на ЕС „меса от животни от рода на овцете или козите, пресни, охладени или замразени“, като се запазва досегашната ставка от 0 % в рамките на квотата;

                              адаптиране на тарифна квота на ЕС „живи животни от рода на овцете, различни от расови за разплод“, която е със ставка от 10 % в рамките на квотата, като се заличава разпределението от 1 010 тона (Румъния) и разпределението от 4 255 тона (България);

                              адаптиране на тарифна квота на ЕС „меса от животни от рода на овцете или козите, пресни, охладени или замразени“, която е със ставка от 0 % в рамките на квотата, като се заличава разпределението от 75 тона (Румъния) и разпределението от 1 250 тона (България);

                              промяна в списъка на ЕС в рамките на СТО на определението за тарифна квота на ЕС „висококачествено говеждо месо“ в размер на 1 300 тона на „висококачествено месо от животни от рода на едрия рогат добитък, прясно, охладено или замразено. Държава доставчик: Нова Зеландия. Ползването на тази квота зависи от спазването на условията, установени в съответните разпоредби на ЕС“.

                  2.

                  Европейският съюз заменя също така определението за висококачествено говеждо месо в регламентите на Европейския съюз за прилагане на посочената квота със следното: „Подбрани разфасовки говеждо месо от бикове или юници, отгледани изключително на паша, чиито трупове не тежат повече от 370 килограма. Кланичните трупове се класифицират като „A“, „L“, „P“, „T“ или „F“, почистени са така, че дебелината на мазнината да достига клас „Р“ или по-нисък, и принадлежат в зависимост от мускулите към клас 1 или 2 в съответствие с класификационната система на кланичните трупове, управлявана от New Zealand Meat Board’“.

                  3.

                  Нова Зеландия приема подхода на Европейския съюз за изравняване на тарифните квоти като начин за адаптиране на задълженията по ГАТТ на държавите от ЕС-25 и тези на Република България и на Румъния след неотдавнашното разширяване на Европейския съюз.

                  4.

                  Консултации по посочените по-горе въпроси могат да бъдат провеждани по всяко време по искане на една от страните.

            Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение заедно ще представляват споразумение под формата на размяна на писма между Европейския съюз и Нова Зеландия (наричано по-долу „споразумението“).
      Европейският съюз и Нова Зеландия се нотифицират взаимно за приключването на вътрешните процедури, необходими за влизането в сила на споразумението. Споразумението влиза в сила 14 дни след датата на получаване на последната нотификация.“
      С настоящото имам честта да изразя съгласието на моето правителство с гореизложеното писмо.
      Моля, приемете, уважаеми господине, моите най-дълбоки почитания,

            За правителството на Нова Зеландия


title: 2013/562/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския полицейски колеж за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския полицейски колеж за финансовата 2011 година

text:
               16.11.2013

               BG

               Официален вестник на Европейския съюз

               L 308/180

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейския полицейски колеж за финансовата 2011 година
   (2013/562/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2011 година,

               —

               като взе предвид доклада на Сметната палата относно годишните отчети на Европейския полицейски колеж за финансовата 2011 година, придружен от отговорите на Колежа (1),

               —

               като взе предвид препоръката на Съвета от 12 февруари 2013 г. (05753/2013 — C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) и за отмяна на Решение 2000/820/ПВР (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,

               —

               като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),

               —

               като взе предвид външния одит, поръчан от Европейския полицейски колеж (договор с реф. № CEPOL/2010/001), във връзка с възстановяването на лични разходи,

               —

               като взе предвид окончателния доклад за петгодишната външна оценка на Европейския полицейски колеж (договор с реф. № CEPOL/CT/2010/002),

               —

               като взе предвид годишния отчет за дейността за 2009 г. на генерална дирекция „Правосъдие, свобода и сигурност“,

               —

               като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,

               —

               като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,

               —

               като взе предвид бележката на Службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,

               —

               като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,

               —

               като взе предвид доклада на Европейския полицейски колеж и приложението към него относно прилагането на неговото ръководство за обществените поръчки през периода от 1 юли 2010 г. до 1 юли 2011 г.,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0064/2013),

               1.

               Освобождава от отговорност директора на Европейския полицейски колеж във връзка с изпълнението на бюджета на Колежа за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския полицейски колеж, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 23.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския полицейски колеж за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския полицейски колеж за финансовата 2011 година,

                  —

                  като взе предвид доклада на Сметната палата относно годишните отчети на Европейския полицейски колеж за финансовата 2011 година, придружен от отговорите на Колежа (1),

                  —

                  като взе предвид препоръката на Съвета от 12 февруари 2013 г. (05753/2013 — C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2) („Финансовият регламент“), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) и за отмяна на Решение 2000/820/ПВР (4), и по-специално член 16 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,

                  —

                  като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),

                  —

                  като взе предвид външния одит, поръчан от Европейския полицейски колеж (договор с реф. № CEPOL/2010/001), във връзка с възстановяването на лични разходи,

                  —

                  като взе предвид окончателния доклад за петгодишната външна оценка на Европейския полицейски колеж (договор с реф. № CEPOL/CT/2010/002),

                  —

                  като взе предвид годишния отчет за дейността за 2009 г. на генерална дирекция „Правосъдие, свобода и сигурност“,

                  —

                  като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,

                  —

                  като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,

                  —

                  като взе предвид бележката на Службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,

                  —

                  като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,

                  —

                  като взе предвид доклада на Европейския полицейски колеж и приложението към него относно прилагането на неговото ръководство за обществените поръчки през периода от 1 юли 2010 г. до 1 юли 2011 г.,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0064/2013),

                  A.

                  като има предвид, че Европейският полицейски колеж (наричан по-нататък „Колежът“), със седалище в Брамсхил, е създаден с Решение 2000/820/ПВР на Съвета, отменено и заменено през 2005 г. с Решение 2005/681/ПВР на Съвета;

                  Б.

                  като има предвид, че Колежът беше създаден през 2001 г. и беше преобразуван в орган на Общността по смисъла на член 185 от Финансовия регламент, считано от 1 януари 2006 г., като по този начин попадна в обсега на Рамковия финансов регламент за агенциите;

                  В.

                  като има предвид, че в своите доклади относно годишните отчети на Колежа за финансовите 2006, 2007 и 2009 година Сметната палата изрази становище с резерви по отношение на законосъобразността и редовността на свързаните с тях операции поради несъответствие на процедурите по възлагане на обществени поръчки с разпоредбите на Финансовия регламент;

                  Г.

                  като има предвид, че в доклада си относно годишните отчети на Колежа за финансовата 2008 година Сметната палата постави акцент върху своето становище относно достоверността на отчетите, без изрично да изразява резерви, и изрази резерви относно законосъобразността и редовността на свързаните с тях операции;

                  Д.

                  като има предвид, че в своето решение от 7 октомври 2010 г. Парламентът отказа да освободи от отговорност директора на Европейския полицейски колеж за изпълнението на бюджета на Колежа за финансовата 2008 година (6);

                  Е.

                  като има предвид, че в своето решение от 10 май 2011 г. Парламентът реши да отложи решението си за освобождаване от отговорност на директора на Колежа във връзка с изпълнението на бюджета на Колежа за финансовата 2009 година (7), но че впоследствие го освободи от отговорност в решението си от 25 октомври 2011 г. (8);

                  Ж.

                  като има предвид, че в своя доклад за годишните отчети на Колежа за финансовата 2010 година Сметната палата заяви за първи път, откакто Колежът стана агенция, че е получила достатъчна увереност, че годишните отчети за финансовата 2008 година са надеждни и свързаните с тях операции са законосъобразни и редовни;

                  З.

                  като има предвид декларацията на Сметната палата, че е получила достатъчна увереност, че годишните отчети за финансовата 2011 година са надеждни и че свързаните с тях операции са законосъобразни и редовни;

                  И.

                  като има предвид, че на 10 май 2012 г. Парламентът освободи от отговорност директора на Европейския полицейски колеж във връзка с изпълнението на бюджета на Колежа за финансовата 2010 година (9) и в своята резолюция, придружаваща решението за освобождаване от отговорност, наред с другото:

                              —

                              насърчи Колежа да въведе ясно разграничение между различните компоненти на вноската на Съюза в бюджета на Колежа в ежегодните си окончателни годишни отчети,

                              —

                              призова Колежа да предприеме мерки, за да се избегне повторното възникване на установените пропуски в изготвянето на индивидуалните бюджети,

                              —

                              припомни, че неспазването на крайните срокове е един от основните фактори, възпрепятстващи доброто финансово управление, и изиска от Колежа да информира органа по освобождаване от отговорност за изпълнението на Решение 34/2010/УС,

                              —

                              призова Колежа да информира органа по освобождаване от отговорност за ефективното изпълнение на определената като много важна препоръка на Службата за вътрешен одит относно пълнотата на вътрешното отчитане на командировъчните разходи,

                              —

                              призова Колежа да предоставя на Парламента актуална информация за степента на изпълнение на новите 16 стандарта за вътрешен контрол на Комисията, които бяха приети от Управителния съвет (УС) на Колежа и които заменят предишните стандарти за вътрешен контрол;

                  Й.

                  като има предвид, че с Решение C(2011) 4680 от 30 юни 2011 г. Комисията предостави на Колежа дерогация от разпоредбите на член 74б от Регламент (ЕО, Евратом) № 2343/2002;

                  К.

                  като има предвид, че бюджетът на Колежа за 2011 г. беше 8 341 000 EUR, в сравнение със 7 800 000 EUR през 2010 г., което представлява увеличение от 6,93 %;

                  Л.

                  като има предвид, че вноската на Съюза в бюджета на Колежа за 2011 г. беше 8 341 000 EUR;

                  M.

                  като има предвид, че балансът на отчета на финансовия резултат на Колежа през 2011 г. е положителен и възлиза на 1 358 764,32 EUR,

                  1.

                  Счита, че общите елементи между Колежа и Европейската полицейска служба следва да бъдат допълнително проучени, като се вземат предвид резултатите от проучването, публикувано от CEPOL през 2011 г. (договор с референтен номер CEPOL/CT/2010/002); отбелязва, че през март 2014 г. Колежът трябва да напусне заеманите понастоящем помещения в Брамсхил (Обединеното кралство); отправя искане Комисията да излезе с предложение за преместването на Колежа в Хага (Нидерландия), където се намира Европейската полицейска служба, за да могат двете агенции да споделят материална база и услуги и да извличат полза от взаимодействията помежду си, без това да застрашава основните им задачи и автономност, и да представи тези предложения на Парламента и на Съвета; подчертава, че едно бързо решение относно преместването на седалището на Колежа ще намали несигурността, която може да има отрицателно въздействие върху персонала и процедурите по набиране на персонал.

         Бюджетно и финансово управление

                  2.

                  Отбелязва, че Колежът получи целия си бюджет от 8 341 000 EUR за 2011 г. от генерална дирекция „Вътрешни работи“.

                  3.

                  Отбелязва въз основа на окончателните финансови отчети на Колежа, че през 2011 г. са били констатирани случаи на липса на ефективност на финансовото управление, като например използването на плащания по неправилни бюджетни редове в рамките на определени глави или дялове; призовава Колежа да предостави на органа по освобождаване от отговорност колкото е възможно по-скоро допълнителни подробности по въпроса, включително съответните суми и бюджетни редове и мерките, които се прилагат с цел справяне със ситуацията.

         Пренос на бюджетни кредити

                  4.

                  Отбелязва въз основа на годишния отчет за дейността на Колежа, че бюджетните кредити за поети задължения са поети почти 100 % по дял I „Разходи за персонала“, докато бюджетните кредити за плащания са усвоени на равнище от 93,98 %.

                  5.

                  Установява въз основа на годишния отчет за дейността, че бюджетните кредити за поети задължения са поети на равнище 99,93 % по дял II „Административни разходи“, докато бюджетните кредити за плащания са усвоени до 88,86 %.

                  6.

                  Отбелязва въз основа на годишния отчет за дейността, че по дял III „Оперативни разходи“ при общ бюджет от 4 063 000 EUR са били поети 93,31 %, в сравнение с 99,56 % през 2010 г., и че са били усвоени 55,98 % от бюджетните кредити за плащания, в сравнение с 45,20 % през 2010 г.

                  7.

                  Потвърждава въз основа на доклада на Сметната палата, че бюджетни кредити в размер на 1 772 523 EUR (22 %) са пренесени за 2012 г., от които 208 813 EUR по дял I, 47 275 EUR по дял II и 1 516 435 EUR по дял III; призовава Колежа да информира органа по освобождаване от отговорност за взетите мерки за преодоляване на тези слабости, тъй като високото равнище на пренесени кредити показва недостатъци в планирането и изпълнението на бюджета и противоречи на бюджетния принцип за ежегодност.

                  8.

                  Установява въз основа на доклада на Сметната палата, че от пренесените кредити от 2010 г. в размер на 2,5 милиона евро през 2011 г. са анулирани 0,7 милиона евро (27,5 %); призовава Колежа да информира органа по освобождаване от отговорност за взетите мерки за преодоляване на този недостатък, тъй като високото равнище на анулирания показва недостатъци в планирането и изпълнението на бюджета и противоречи на бюджетния принцип за ежегодност.

                  9.

                  Отбелязва въз основа на годишния отчет за дейността, че са били поети 96,74 % от бюджетните кредити за поети задължения; отбелязва освен това, че са изразходвани 75,21 % от бюджетните кредити за плащания (6 273 389 EUR).

         Трансфери

                  10.

                  Отбелязва въз основа на доклада на Сметната палата, че през 2011 г. Колежът е извършил 38 бюджетни трансфери в размер на 1,8 милиона евро; счита, че процедурите, свързани с планирането и изпълнението на бюджета, следва да бъдат допълнително засилени и призовава Колежа да информира органа по освобождаване от отговорност относно мерките, предприети за преодоляване на този недостатък, тъй като той показва слабости в планирането на бюджета и противоречи на принципа на специфичност.

         Процедури за възлагане на обществени поръчки

                  11.

                  Установява въз основа на годишния доклад за дейността, че Колежът е продължил усилията си за подобряване на възлагането на обществени поръчки и че през 2011 г.са били завършени 40 процедури по възлагане на обществени поръчки, и че една процедура по възлагане на обществена поръчка е продължавала към 31 декември 2011 г.

         Вътрешен одит

                  12.

                  Установява от годишния доклад за дейността (10), че Колежът е предприел мерки за рационализиране на вътрешния контрол с приемането на 16 стандарта за вътрешен контрол и назначаването на служител, който отговаря за вътрешния контрол, през август 2011 г.; приветства оценката на спазването на 16-те стандарта за вътрешен контрол, направена през четвъртото тримесечие на 2011 г., която показа, че като цяло Колежът спазва изискванията на стандартите за вътрешен контрол.

                  13.

                  Установява от годишния отчет за дейността, че от 2011 г. функционира група за вътрешен одит; приветства трите основни одита, предприети от Колежа през 2011 г.: два външни одита, проведени от Сметната палата, и един вътрешен одит, проведен от Службата за вътрешен одит на Комисията.

         Процедури за набиране на персонал

                  14.

                  Отбелязва въз основа на доклада на Сметната палата, че Колежът трябва да подобри прозрачността на процедурите за набиране на персонал; настоятелно приканва Колежа да информира органа по освобождаване от отговорност за действията, които е предприел за отстраняване на този недостатък; отбелязва, че според Колежа стандартите за документиране и моделите за всеки етап от процедурата за наемане на персонал са били преразгледани през юни 2012 г., за да се гарантират по-голяма прозрачност и яснота на документацията; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да предвиди известна степен на опростяване съгласно член 110 от Правилника за длъжностните лица по отношение на агенциите.

                  15.

                  Отбелязва, че 10 процедури по наемане на персонал са били завършени през 2011 г. и че в края на годината в Колежа са работили 23 от 26-те срочно наети служители, очаквани съгласно щатното разписание, след напускането на един служител на 15 декември 2011 г., като преди това е имало само две незаети длъжности; отбелязва освен това, че общият брой от 38 служители на Колежа е запълнен с петима командировани национални експерти.

         Резултати от дейността

                  16.

                  Приветства усилията на Колежа да подобри работата си без увеличение на бюджета, както и резултатите, които е постигнал; освен това го поздравява за това, че е отговорил цялостно на изискванията на Парламента и на настоящите бюджетни предизвикателства, като е намалил драстично разходите си за управление.

                  17.

                  Приветства усилията на Колежа за рационализиране и подобряване на ефикасността на своето управление, например чрез прилагането на мерки за разпускане на комитети и намаляването на годишния брой заседания на Управителния съвет, които вече следва да се съсредоточават основно върху изготвянето на политики и вземането на решения на стратегическо равнище и в дългосрочен план.

                  18.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 (11) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 23.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 256, 1.10.2005 г., стр. 63.

         (5)  ОВ L 357, 31.12.2002 г., стр. 72.

         (6)  ОВ L 320, 7.12.2010 г., стр. 11.

         (7)  ОВ L 250, 27.9.2011 г., стр. 260.

         (8)  ОВ L 313, 26.11.2011 г., стр. 17.

         (9)  ОВ L 286, 17.10.2012 г., стр. 156.

         (10)  Годишен отчет за дейността за 2011 г., стр. 14.

         (11)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2011/739/ЕС: Решение на Съвета от 20 октомври 2011 година за сключване на Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти#Споразумение между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти

text:
               16.11.2011

               BG

               Официален вестник на Европейския съюз

               L 297/48

         РЕШЕНИЕ НА СЪВЕТА
   от 20 октомври 2011 година
   за сключване на Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
   (2011/739/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Споразумението между Европейската общност и Конфедерация Швейцария относно търговията със селскостопански продукти (2) (наричано по-нататък „Споразумението относно селското стопанство“) влезе в сила на 1 юни 2002 г.

               (2)

               Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти (3) (наричано по-нататък „Допълнителното споразумение“) влезе в сила на 13 октомври 2007 г.

               (3)

               От името на Европейския съюз Комисията договори Споразумение между Европейския съюз и Конфедерация Швейцария относно закрилата на наименованията за произход и на географските указания на селскостопанските продукти и на храните, с което се изменя Споразумението относно селското стопанство, като към него се добавя ново приложение 12.

               (4)

               Европейският съюз, Княжество Лихтенщайн и Конфедерация Швейцария постигнаха съгласие, че и Допълнителното споразумение следва да бъде изменено с цел да се вземе предвид закрилата на наименованията за произход и на географските указания.

               (5)

               Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение (наричано по-нататък „споразумението“) следва да бъде сключено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти (наричано по-нататък „споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета посочва лицето, упълномощено да депозира от името на Съюза акта на одобрение, предвиден в член 3 от споразумението, така че да бъде обвързан Съюзът.
   Член 3
   Настоящото решение влиза в сила в деня на приемането му.

      Съставено в Люксембург на 20 октомври 2011 година.

            За Съвета

            Председател

         M. SAWICKI

      (1)  Одобрение от 24 юни 2011 г. (все още непубликувано в Официален вестник).

      (2)  ОВ L 114, 30.4.2002 г., стр. 132.

      (3)  ОВ L 270, 13.10.2007 г., стр. 6.

      СПОРАЗУМЕНИЕ
      между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
      ЕВРОПЕЙСКИЯТ СЪЮЗ (наричан по-нататък „Съюзът“),
      КОНФЕДЕРАЦИЯ ШВЕЙЦАРИЯ (наричана по-нататък „Швейцария“) и
      КНЯЖЕСТВО ЛИХТЕНЩАЙН (наричано по-нататък „Лихтенщайн“),
      наричани по-нататък „страните“,
      Решени да насърчават на принципа на взаимност хармоничното развитие на наименованията за произход и на географските указания (наричани по-нататък географски означения „ГО“) и да улесняват посредством закрилата им в рамките на Споразумението между Европейската общност и Конфедерация Швейцария относно търговията със селскостопански продукти (наричано по-нататък „Споразумението относно селското стопанство“) двустранната търговия със селскостопански продукти и с храни с произход от страните, в които те имат регистрирани ГО по смисъла на съответното законодателство на страните, и системно да актуализират списъка на ГО, на които е предоставена закрила с настоящото споразумение,
      като имат предвид, че:

                  (1)

                  Швейцарското законодателство относно ГО на селскостопански продукти и храни е приложимо в Лихтенщайн.

                  (2)

                  ГО в националния швейцарски регистър могат да бъдат съставени от географски наименования от територията на Лихтенщайн и географският район на тези ГО може да включва територията на Лихтенщайн.

                  (3)

                  Предвид Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти (наричано по-нататък „Допълнителното споразумение“) Споразумението относно селското стопанство се прилага и по отношение на Лихтенщайн.

                  (4)

                  Съгласно Допълнителното споразумение продуктите от Лихтенщайн се считат за продукти с произход от Швейцария.

                  (5)

                  Допълнителното споразумение следва да бъде изменено, за да може вмъкването на ново приложение към Споразумението относно селското стопанство, отнасящо се до закрилата на географските указания и на наименованията за произход на Швейцария и на Съюза във връзка със селскостопански продукти и храни, да се прилага и по отношение на Лихтенщайн,

            СЕ СПОРАЗУМЯХА ЗА СЛЕДНОТО:
      Член 1
      Изменения
      Допълнителното споразумение се изменя, както следва:

                  1)

                  Член 1, параграф 2 се заменя със следното:
                  „Специфичните за Лихтенщайн корекции във връзка с приложения 4—12 към Споразумението относно селското стопанство са установени в приложението към настоящото споразумение („Допълнително споразумение“), което представлява неразделна част от последното.“

                  2)

                  В приложението заглавието „Корекции/допълнения относно приложения 4—11 към Споразумението относно селското стопанство“ се заменя със следното:

                  3)

                  Към горното заглавие се добавя следната алинея:
                  „Приложение 12, Закрила на географските указания и на наименованията за произход на селскостопанските продукти и на храните.
                  Географският район на следните швейцарски ГО, на които е предоставена закрила съгласно допълнение 1 към приложение 12, включва и територията на Лихтенщайн:

                              —

                              Rheintaler Ribel/Türggen Ribel (ЗНП)

                              —

                              St. Galler Bratwurst/St. Galler Kalbsbratwurst (ЗГУ).“

            Член 2
      Езикови версии
      Настоящото споразумение е съставено в три еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и швески език, като текстовете на всички езици са еднакво автентични.
      Член 3
      Влизане в сила
      1.   Настоящото споразумение се ратифицира или одобрява от страните в съответствие с вътрешните им процедури.
      2.   Страните се нотифицират взаимно за приключването на тези процедури.
      3.   Настоящото споразумение влиза в сила в деня на влизане в сила на Споразумението между Европейския съюз и Конфедерация Швейцария за закрила на наименованията за произход и географските указания на селскостопанските продукти и храни, с което се изменя Споразумението между Европейската общност и Конфедерация Швейцария относно търговията със селскостопански продукти.

         Съставено в Брюксел на седемнадесети май две хиляди и единадесета година.
         Hecho en Bruselas, el diecisiete de mayo de dos mil once.
         V Bruselu dne sedmnáctého května dva tisíce jedenáct.
         Udfærdiget i Bruxelles den syttende maj to tusind og elleve.
         Geschehen zu Brüssel am siebzehnten Mai zweitausendelf.
         Kahe tuhande üheteistkümnenda aasta maikuu seitsmeteistkümnendal päeval Brüsselis.
         Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
         Done at Brussels on the seventeenth day of May in the year two thousand and eleven.
         Fait à Bruxelles, le dix-sept mai deux mille onze.
         Fatto a Bruxelles, addì diciassette maggio duemilaundici.
         Briselē, divi tūkstoši vienpadsmitā gada septiņpadsmitajā maijā.
         Priimta du tūkstančiai vienuoliktų metų gegužės septynioliktą dieną Briuselyje.
         Kelt Brüsszelben, a kétezer-tizenegyedik év május tizenhetedik napján.
         Magħmul fi Brussell, fis-sbatax-il jum ta' Mejju tas-sena elfejn u ħdax.
         Gedaan te Brussel, de zeventiende mei tweeduizend elf.
         Sporządzono w Brukseli dnia siedemnastego maja roku dwa tysiące jedenastego.
         Feito em Bruxelas, em dezassete de Maio de dois mil e onze.
         Întocmit la Bruxelles la șaptesprezece mai două mii unsprezece.
         V Bruseli dňa sedemnásteho mája dvetisícjedenásť.
         V Bruslju, dne sedemnajstega maja leta dva tisoč enojst.
         Tehty Brysselissä seitsemäntenätoista päivänä toukokuuta vuonna kaksituhattayksitoista.
         Som skedde i Bryssel den sjuttonde maj tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisse
            Per la Confederazione svizzera
            Šveices Konfederācijas vārdā –
            Šveicarijos Konfederacijos vardu
            A Svájci Államszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suíça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжество Лихтенщайн
            Por el Principado de Liechtenstein
            Za Lichtenštejnské knížectví
            For Fyrstendommet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για το Πριγκιπάτο του Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā –
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta' Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein